**Φοιτητική Ομάδα**

**Εθελοντικής Αιμοδοσίας**

**Πανεπιστημίου Ιωαννίνων**

Το τελευταίο διάστημα οι ανάγκες για αίμα είναι ιδιαίτερα αυξημένες. Η Φοιτητική Ομάδα Εθελοντικής Αιμοδοσίας του Πανεπιστημίου Ιωαννίνων (Φ.Ο.Ε.Α.), σε συνεργασία με το Γενικό Νοσοκομείο Ιωαννίνων «Γ. Χατζηκώστα», διοργανώνει **Εθελοντική Αιμοδοσία την** **Παρασκευή 6 Μαΐου και ώρες 11:30-14:00,** στα γραφεία της Φ.Ο.Ε.Α. που βρίσκονται στο ισόγειο των Α’ φοιτητικών εστιών, απέναντι από τη Λέσχη. Αφιερώνοντας μόλις 10 λεπτά από το χρόνο σας μπορείτε να βοηθήσετε έως 3 διαφορετικούς ανθρώπους!

Για να αιμοδοτήσετε χρειάζεται:

1. Να μην έχετε καταναλώσει αλκοόλ την προηγούμενη μέρα.

2. Να κοιμηθείτε τουλάχιστον 6 ώρες.

3. Το πρωί να φάτε ένα ελαφρύ γεύμα, όχι μεσημεριανό.

4. Να μην καπνίσετε μία ώρα πριν την αιμοδοσία.

5. Να έχετε μαζί σας ΑΜΚΑ ή ταυτότητα

Καλούμε όλους τους συμπολίτες μας να δώσουν το «παρών» και να προσφέρουν λίγο από το χρόνο τους.

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail: [foeanews@gmail.com](mailto:foeanews@gmail.com)

Facebook: Φοιτητική Ομάδα Εθελοντικής Αιμοδοσίας Πανεπιστημίου Ιωαννίνων

Instagram: f.o.e.a\_uoi

Σας ευχαριστούμε εκ των προτέρων, για την πολύτιμη βοήθεια σας!

Με εκτίμηση,

Τα παιδιά της Φ.Ο.Ε.Α.